CONTRA-IN FOS 

Butlletí Setmanal de Contra-Informació 

N úmero 280. Setmana del 5 a l'U de novembre de 2003 


El proper 8 de novembre a les 2l·i organitzarem un concert per l'autogestió del Contra-lnfos a l'Hamsa. Per ajudar a que surti durant tot l'any aquest butlletí, difón la convocatòria i vine. Defensa i difón la contrainformació, menjat els mass media. 


Els presos de Salònica en lluita 


Els dos detinguts acusats de danys i desordres són brutalm ent apallissats 

Una massiva acció de sabotatge desbloqueja 
el silenci mediàtic sobre els presos de Salònica 

Queden en llibertat després de rebre tortures i amenaces per part de la policia 


Barcelona.- Segons han pogut constatar els 
advocats que han atès al noi i la noia 
detinguts la matinada del dillunsa Barcelona 
acusats de siliconar portes d'accés al metro, 
com a mínim un d'ells presentava evidents 
mostres d'haver patit tortures físiques, amb 
hematomes a diferents parts del cos, i amb 
restesde sang a la roba i la cara. L'objectiu de 
la policia, segons han pogut explicar els 
mateixos detinguts, era que signessin els 
atestats policials que els feien autors de la 
totalitat de les accions de sabotatge. Durant 
el matí del dimarts 4 han declarat davant del 
jutge de guàrdia de Barcelona, negant les 
acusacions. Després d'això, el jutge els ha 
deixat en llibertat, però amb els càrrecs de 
danysi desordresqueelsimputa la policia. A 
les portes dels jutjats, al passeig Lluis 
Companys, esperaven la seva sortida una 
trentena de persones concentrades i diver¬ 
sos familiars, que els han rebut amb una 
forta ovació i abraçades. 

Concentració davant de la comissaria 
El dilluns a la tarda a les portes de la comis¬ 
saria de la policia nacional de Nou de la 


Rambla, ja s'hi havia produït una concentració 
demanant la llibertat i denunciant les palliss¬ 
es contra els dos detinguts, M és de 100 per¬ 
sones varen fer soroll a les portes del centre 
policial, on els agents visiblement nerviosos 
cridaven reforços policials per evitar la con¬ 
centració. El comissari cridava: "pero que 
conyo, vienen a pie los refuerzos, o que?''. 
Diversos membres de la brigada d'informació 
de la policia nacional varen pujar fins a les 
portes de la comissaria provinents dels cala¬ 
bossos, segons varen veure alguns testimonis. 
Després la concentració es va moure en man¬ 
ifestació fins al passeig Lluis Companys (pas¬ 
sant per la plaça Sant Jaume), on s'hi feia un 
festival de suport a Can M asdeu. 

L'acció de sabotatge al metro de Barcelona 
ha aconseguit desbloquejar el silenci i la cen¬ 
sura mediàtica que hi havia al voltant dels 
presos de Salònica. La informació al voltant 
de la seva situació fins ara era nula i no pas 
perquè els grups de suport no haguessin 
informat amb actes, accions i comunicats. 
Aquest matí, fins i tot ha transcendit a diver¬ 
sos diaris i ràdios la greu situació de salut de 


Carlos, un dels 7 empresonats en vaga de fam 
des de fa 30 dies, que ha estat traslladat a un 
hospital de les afores de Salònica, però amb 
molt secretisme i ocultació d'informació cap 
als seus advocats i familiars. 

Trasllat de la solidària 
amb els presos Amanda 

València.- La noia de València que va ser 
empresonada per suposadament realitzar 
accions de suport a presos i preses en llui¬ 
ta i de rebuig als centres d'extermini carce- 
raris, ha estat traslladada. Va ser detinguda 
conjuntament amb un altre noi, l'Eduardo, 
que també està empresonat. Sembla ser 
que el trasllat s'ha fet a la presó de Villena, 
però no està del tot confirmat. En tot cas 
l'adreça de la presó de Villena és: 

Amanda Cerezo, Centro Penitenciario 
Alicante II, Ctra. N -330, Km. 66, 
03400, Villena, Alacant. 

Utilització tendenciosa del tema Bracons a Tv3 


Defensa dels Espais Naturals 


Olot/ La Garrotxa.- A un dia del comença¬ 
ment de la campanya electoral el Telenotícies 
de TV3 va "informar” que ja s'han perforat 23 
metres del Túnel de Bracons (d'un total de 
més de 4 km, és a dir un 0.5%) com si fos una 
primícia, però no es va explicar que s'ha inter¬ 
posat un contenciós i s'ha demanat la suspen¬ 


sió cautelar de la infraestructura. Tampoc es 
va informar sobre la oposició, que no ha parat 
de créixer i es van limitar a qualificar la obra 
com a polèmica. Aquest tipus de tractament 
tendenciós i manipulatiu, de fet ja fa mesos 
que s'està produint. La plataforma Salvem Les 
Vallsconsidera "absolutament mancat d'ètica” 


que es faci un resum interessat dels anys de 
lluites, mobilitzacions i protestes de tècnics i 
científics contra la construcicó del túnet de 
Bracons. Entenen que el missatge que es vol 
donar a la opinió pública és que aquesta auto¬ 
via tira endavant sense possibilitat d'aturar-la i, 
finalment, demanan que els partits que s'han 
posicionat en contra de la construcció d'aque¬ 
st túnel s'impliquin i denunciïn aquests fets. 

Salvem Les Valls + Contra-lnfos 4/ U/ 03 


OkUPACIÓ I CENTRES SOCIALS 


El districte de Gràcia governat per Erc ja ha signat l'ordre d’enderroc 


Carta oberta de Les Naus dirigida a 
Ricard Martínez, el regidor d'ERc de Gràcia 


Vila de Gràcia.- "Apreciat regidor d'ERC: Des 
de Les Naus volem donar-li les gràcies per 
l'actitud que ha tingut amb el nostre col·lec¬ 
tiu. Després de la reunió que vam mantenir 
amb vostè, en què després de valorar la caòti¬ 
ca situació immobiliària de la Vila de gràcia, 
així com la dependència que existeix entre les 
polítiques municipals i els grans terratinents 
de Barcelona, vam arribar a una conclusió en 
la qual hi havia un principi d'entesa: Als 
poders municipals els manca terreny públic 
on poder realitzar tant vivendes públiques, 
com centres de trobada de la ciutadania. 

Si recorda, nosaltres li vam proposar una 
manera perquè els òrgans de gestió local, 
com són els districtes, puguin recuperar 
solars que són objecte d'especulació, via 
expropiació, per així poder anar recuperant 
poder de gestió sobre el terreny que es gov¬ 
erna i no haver de dependre del sector pri¬ 
vat, per a la realització d'iniciatives públi¬ 
ques i/ o populars, 

Som conscients que enfrontar-se al sector 
immobiliari, suposa una mostra d'integritat 
política que en l'actualitat NINGÚ assumeix. 
Bona mostra d'això és tota la inversió pública 
que s'està realitzant pel Fòrum 2004, on el 
seu partit també participa, en el qual 
entreguen dos barris de Ben al sector immo¬ 
biliari, a canvi que construeixin un centre de 
convencions i un port esportiu de gestió 
municipal, en lloc de donar cobertura a les 
necessitats socials del moment, produint així 
serioses diferèncias socials a la Zona Fòrum. 
Hem de recordar que a Sant Adria del Besós 
viu en l'actualitat el F/o de la població pobre 
de BCN, just al costat d'edificis com diagonal 
mar que ofereixen lloguers de pisos d'una 


habitació a 695 euros. Si vostè recorda, es va 
comprometre a cursar una carta al jutjat 
informant de la tasca social que es realitza a 
Les Naus, i que donaria coneixement al jutge 
de la proposta d'expropiació, que seria estu¬ 
diada tant en la seva viabilitat legal, com 
econòmica, alhora que hi havia un acord 
mutu per mantenir els contactes. 

Com vostè sap senor Martínez, aquesta 
carta mai es va arribar a presentar. 

Suposem que en època d'eleccions catalanes 
s'ha de donar confiança al sector immobiliari i 
constructor. La veritat ésquedesdel col·lectiu 
de les naus no li retreiem de fer l'ullet als ter¬ 
ratinents de Ben, ni li retreiem la manca de 
compromís com a formació política envers les 
iniciatives populars, doncs aquesta manca de 
compromís és comú en totes les formacions 
polítiques estatals. No, senyor Martínez, allò 
que li retreiem és que no hagi anat amb la ver¬ 
itat per davant i dir-nos que amb recolzar una 
casa ja n'hi ha prou per a la foto d'alternatiu. 


Lamentem que ens hagi donat un silenci 
com a resposta després d'adquirir un com¬ 
promís, lamentem la poca reparació amb 
què va venir a la reunió on ens va dir que no 
hi havia permís d'enderrocament, i tres dies 
després, quan nosaltres el truquem ens diu 
que sí que n'hi ha, lamentem que districte 
autoritzi un enderrocament d'una propietat 
encara habitada, i sobretot lamentem que 
aquest gir a l'esquerra que estan fent els 
electors no tingui com a resposta accions 
eficaces contra els abusos immobiliaris que 
s'estan cometent a la Vila. I per últim la¬ 
mentem que amb aquestes esquerres que 
tenim, la dreta governarà durant molt de 
temps. Sense més, recordar-li que la 
democràcia, com la religió, és qúestió de fe i 
confiança, vostè en mentir-nos fa que ens 
qüestionem un cop més si els governants 
són per gestionar per a l'interès públic o per 
mantenir els privilegis econòmics actuals. 
Atentament:” CSO Les Naus4/ U/ 03 


Desallotjament frustrat de la Kasa de Rovira 

Vila de Gràcia .- Aquest matí, cap a les Dh, catorze furgonetes d'antiavalotsde la policia nacional 
s'han presentat a la plaça Rovira de Barcelona. El dispositiu d'agents era molt nombrós, Els poli¬ 
cies han tallat els accessos a la plaça i han preparat les escales per entrar a l'edifici. 

Un grup d'agents pujaven per les escales i altres empenyien a la porta d'entrada a la Kasa de 
la Rovira. Tres persones eren a l'interior. Aleshores, el secretari judicial del jutjat que duu la 
causa ha aparegut en escena i sota el crit de "no se puede desalojar", tots els agents han 
mirat incrèduls a l'home. S'han apropat els caps de la policia que comandaven l'actuació i li 
han preguntat: "pero que passa?". El funcionari dels jutjats els ha explicat que l'actuació no 
es podia dur a terme perquè els propietaris de la casa no havien demanat l'execució del 
desallotjament i que per tant, sense propietari que ho demanés no es podia fer l'actuació. 
El desconcert era total entre els agents, Finalment el cap de l'operatiu ha ordenat la retira¬ 
da, han plegat les escales, s'han replegat els agents, han pujat a les furgo netes i han marxat. 

Liberinfo 4/11/ 03 








Repressió i impunitat 


Continua l'Operació Estany 

Dues persones poden ser extraditades a 
Algèria per una dubtosa acusació de terrorisme 

Un dels detinguts està condemnat a mort al seu país 

i a l'altre també li pot ser aplicada la pena de mort. 

En arribar a Melilla, la Creu Roja li va trami- 


Acció directa contra la construcció 
d'una zona industrial de Roses 

La Plataforma Cívica Salvem i'Empordà protesta perquè 

s'estan destruint les zones de connexió entre espais naturals. 


Perd l'especulació amb la Vall de Sant Genís 

Guanya Can M asdeu, guanya Collserola 


Banyoles/ El Pla de l'Estany.- L'Operació 
Estany del govern espanyol, que pretén jus¬ 
tificar la intervenció a Irak i el seu suport 
incondicional a Bush amb la detecció de 
terorristes a l'Estat, viu aquests dies un nou 
episodi. Dues de les persones que van ser 
detingudes en aquesta operació, acusades 
de formar part d'una cèl·lula terrorista han 
estat detingudes i està obert un expedient 
d'extradició a Algèria. 

Per una banda Zacaries, resident a Banyoles, 
ha estat detingut i es troba a Madrid en 
presó provisional, ja que pesa sobre ell una 
petició d'extradició d'Algèria on se l'ha con¬ 
demnat a mort en un judici en el que ni tan 
solshi era present. 

D'altra banda Youb Saoudi, qui ja va estar 
empresonat dos mesos durant l'Operació 
Estany per una acusació que va acabar arxi- 
vant-se, va tornar a ser detingut el passat II 
de Setembre i també pot ser extraditat. La 
justícia algeriana l'acusa de terrorisme, con¬ 
sistent en el fet d'haver presentat a dues 
persones que més tard haurien editat una 
octaveta contra l'estat algerià. Aquest 
suposat delicte de Youb Saoudi va succeir al 
1999 a Algèria, tot i que Saoudi va fugir l'any 
1998 del seu país per por a ser assassinat. 


tar l'estatut de refugiat. L'expedient de 
Saoudi ha de passar per l'Audiència 
Nacional, però la decisió final està en mans 
del Govern Espanyol. Per les seves con¬ 
tradiccions, aquest procés es pot qualificar 
de poc clar i s'emmarca dins l'obsessió del 
govern espanyol de trobar terroristes islà¬ 
mics. Ha estat interpretat també com a 
represàlia pel fet que els detinguts en 
l'Operació Estany presentessin una recla¬ 
mació al Ministeri de Justícia demanant ser 
indemnitzats pels dos mesos que van passar 
detinguts injustificadament. 

Cal destacar també que Argèlia, on segueix 
vigent la pena de mort, ha estat denunciada 
repetidament per la vulneració de drets 
humans i actualment s'hi estan emprant les 
acusacions de terrorisme per a reprimir els 
conflictes interns. 

El passat dissabte, per fires de Girona, es va 
llegir un manifest en un concert i es va 
desplegar una pancarta a l'escenari. També 
s'ha fet una crida a les entitats i organitza¬ 
cions a mobilitzar-se, entenent que l'extradi¬ 
ció té com a finalitat la represàlia i perquè 
està en joc la vida d'aquestes dues persones. 

Roses/ L'Empordà.- El grup d'accions directes 
de la Plataforma Cívica Salvem I'Empordà va 
instal·lar el passat dissabte una sèrie de 
creus a la zona d'obres i van agafar oliveres 
arrencades a les obres i per a dipositar-les a 
l'entrada de l'ajuntament de Roses. Per 
informar als ciutadans de la problemàtica es 
va distribuir el butlletí "InfoSalvem", en què 
s'explicava que les obres que s'estan iniciant 
a la carretera entre Roses i Palau-Saverdera, 
promogudes per l'Ajuntament de Roses i la 
Generalitat de Catalunya, mitjançant 
l'IN CASO L, es realitzen en la millor zona de 
connexió ecològica i paisatgística entre el 
Parc Natural dels Aiguamolls de I'Empordà i 
del Parc Natural de Cap de Creus. Aquest 
tipus de connexions entre zones serveixen 
per a garantir la biodiversitat dels espais 
naturals; el cicle de vida de les espècies 
depèn d'un espai físic molt gran i per tant 
els hi cal trobar espais de connexió, que 
"estructuren una xarxa contínua i els incor¬ 
poren en un sistema territorial més ampli", 
per tal que puguin desenvolupar la seva vida 
amb normalitat. 

De fet existeixen diverses resolucions parla¬ 
mentàries i municipals que reconeixen la 
necessitat de preservar una xarxa no urban¬ 
itzada que conformi aquestes connexions. 


Tot i això el model que s'està articulant per 
part de la Generalitat més aviat converteix 
els parcs naturals en reductes tancats, que 
acabaran tenint la funció d'aparadors o 
parcs temàtics. 

La Plataforma explica que no s'estan respec¬ 
tant les connexins ecològiques "senzilla¬ 
ment perquè hi ha masses interessos espec¬ 
ulatius en joc", i afirma que la Generalitat 
sembla que s'està burlant de la legislació 
vigent. En aquest cas l'ajuntament de Roses 
promou aquesta zona industrial en base a un 
"conveni” que es va subscriure amb l'empre¬ 
sa Zodiac, i tot plegat amb el vist-i-plau pos¬ 
terior de la Comissió d'Urbanisme de la 
Generalitat i amb nombroses irregularitats 
durant el procés. 

A més expliquen que diversos plans exis¬ 
tents acabaran creant una barrera urbanísti¬ 
ca infranquejable entre els espais naturals 
del Parc Natural dels Aiguamolls de 
I'Empordà i el Parc Natural de Cap de Creus. 
Per això demanen que s'aturin les obres i que 
s'acompleixi la llei, és a dir, que es pro¬ 
tegeixin els connectors biològics i paisatgís¬ 
tics entre els parcs naturals del Cap de Creus 
i del Aiguamolls de I'Empordà com a única 
via possible per a garantir la biodiversitat. 

Vall de Sant Genís/ Collserola.- El dilluns al 
matí Can Masdéu, la masia okupada a la vall 
de Sant Genís de Collserola (al barri de 
Canyelles de Barcelona) convocava a tothom 
a concentrar-se davant dels jutjats penals. La 
raó era l'amenaça judicial en forma de vista 
oral contra 9 persones de la casa que podria 
desencadenar el desallotjament. Mentres¬ 
tant a l'exterior dels jutjats s'hi feia una jor¬ 


nada festiva amb la presència de desenes de 
persones, que van anar augment al llarg del 
dia. Sorpresivament, la Fundació Hospital de 
Sant Pau es va retirar deia causa i els acusats 
van quedar exculpats automàticament. 
Després d'aquest victòria parcial, des de Can 
Masdéu es va emetre el comunicat que 
podeu llegir a la web d'Indymedia Barcelona. 

Lluites laborals 



Façana de la casa poc després de l'okupació el desembre de 2001 


L'ajuntament «es fa el suèc»! 

Dos bombers en vaga de fam 


Barcelona.- "El dia d'avui, dimarts 4 de 
novembre, dos bombers de l'Ajuntament de 
Barcelona afronten el seu 27è dia bebent 
aigua amb sucre. Aquesta vaga és una lluita 
de protesta i pressió dels dos bombers per 
denunciar i solucionar el boicot que varen 
rebre de l'ajuntament quan aquets dos 
bomber van reclamar una millora de materi¬ 
al per poder fer la seva feina. Per aquets fets, 
l'Ajuntament els nega el dret a presentar-se a 
les proves de promoció pertinents, amb el 
pretext d'estar sindicalitzats a Ccoo. Aquest 


clar atemptat al lliure sindicalisme, per part 
l'Ajuntament, és jutjat i comdemnat pel 
Tribunal Constitucional deu anys més tard, 
amb la particularitat de deixar les mans lli¬ 
ures a l'ajuntament, el culpable, per pagar el 
danys morals i econòmics. Davant la nul.la 
resposta de l'ajuntament, els dos bombers 
comencen la vaga de fam. Sort que queda 
gent amb honor, tot i ser funcionaris. 
Persones amb ideals i principis que, sense 
por, lluiten amb coherència per la dignitat, la 
seva i de retruc, la de tots i totes. Tot just al 


contrari del funcionari comú, des 
de l'alcalde al del despatxet, pas¬ 
sant pels uniformats dels carrers, 
que es limiten a obeir i no pensar. I 
ai, quan pensen!, només se'ls hi 
acut robar i robar, i un cop ric i 
poderós, el fanatisme de la por s'apodera 
d'ells per no perdre el que amb tanta injustí¬ 
cia van aconseguint. I sempre volen més. 
Gent podrida que es vendrien a sa mare per 
ser on són, al cim de l'individualisme. Perquè 
com diuen els dos bombers, 'La llibertat no 
es pidola, sinó que es pren!, i aquest poble, 
societat, del que totes en formem part, més 
que pendre ens deixem saquejar, per això 
mereixem el què tenim. Fins quan?" 

Solidaritat amb els bombers 
en lluita 4/ U/ 03 


Continuen les mobilitzacions a les casernes de Sant Andreu 

Es convoca una acampada, a l'esplanada de les casernes, per tal de forçar el reallotiament dels seus habitants 


Sant Andreu/ Barcelona.- Els i les habitants de les casernes de Sant 
Andreu volem denunciar el violent desallotjament que patim. Cada 
dia les excavadores de l'empresa Hermanos Pujol, que treballa per a 
l'Ajuntament de Barcelona, acompanyades per la policia nacional, 
derriben les nostres cases, obligant-nos a les més de 250 persones 
que vivim allà a viure al carrer o a amuntegar-nos en els edificis que 
encara estan en peus. Tot això succeeix quan la sentència del judici 
per desnonament no és ferma i ha estat recorreguda, o sigui que no 
existeix cap ressolució judicial que fixi el desallotjament. Les 
Administracions, per la seva part, segueixen sense cumplir la prome¬ 
sa que van fer a la ciutadania d'un reallotjament per a totes i tots els 
habitants de les casernes, els hi ofereix uns 300 euros, als extrangers, 
perque durant un mes puguin pagar-se una pensió, i als de nacional¬ 
itat espanyola la possibilitat de que els Serveis Socials els ajudi a tro¬ 
bar una solució al seu problema. Per altra banda la policia cada dia 


està identificant i detenint als i les habitants de les casernes que no 
tenen papers, portant-los al Centre d'Internament de la Verneda per 
després deportar-los. Cridem a tots i a totes a impedir aquest desal - 
lotjament per la força i per això us convoquem a les casernes de 
Sant Andreu (Metro linia lestació Torres i Bages) entre el Passeig de 
Torres i Bages i el carrer Gran de Sant Andreu per: 

- del dimarts 4 al divendres 7, de 8 a 13:30 i de 14:30 a 19h: fer una 
cadena humana i penjada de teles blanques. 

- el dimecres 5 a les 19:30: Assamblea General a les casernes. 

- Diumenge 9 a partir de les 14h: festa inici d'acampada. 

- De dilluns en endavant: acampada en l'esplanada de les casernes. 
Reclamen la fi de l'enderrocament i la repressió policial i reallotja¬ 
ment digne per a tots i totes per a passar l'hivern. 

Habitants de les Casernes +Contra-lnfos 4/11/ 03 






















Suport econòmic a anarquistes detinguts 

Bbva: 0 ]82-7028-2l·020 3530482 

Acte final de Correllengua a Perpinyà 

]6h Manifestació: "Català, llengua i futur per un poble" 

19.30h Actuacions de corals nord catalanes, castells, gegants... 
2]h Parlaments i Concert el Rellamp 2003! 

Atzukak (País Valencià), Bluesdel Picolet (Catalunya Nord), Marcel Casellas i la 
Principal de la Nit Sound System (Principat) 

AUTOCAR GRATUÏT, CONCERT 8 EUROS 

(Mésinfo: http:/ / www.correllengua.org/ perpinya.cfm) 

Judici encausats dels 20-J 

Concentració dijous 6 denovembrea les D del matí 

(davant dels jutjats del passeig Lluis Companys de Barcelona) 

Suport al poble bolivià 

Concentració divendres 7 de novembre a les 19h 

(A la plaça Francesc Macià número 8 de Barcelona) 

Enderroquem el M ur 

Concentració diumenge9 denovembrea les]2h 

Jornada internacional contra el mur de I Apartheid a Palestina 

Inaugurem el Fotut 2004 

Defensem Les N aus 

-Dimecres 5de novembrea les 20h a la pu\ça Rius i Taulet 
-Divendres7 denovembrea les 8 del matí davant de LtsNaus 
I Atenció !!! -Dissabte 8 de novembrea les 17h 
Mani contra el Fòrum a la plaça Universitat de Barcelona 


Lluites d'arreu del món 


Brukman ja és dels i les treballadores 

Després de l'expropiació per part d'una jutge dels antics propietaris, 
ara les obreres esperen gue es doni la potestat a la cooperativa gue han format. 


Buenos Aires/Argentina.- El passat dia 31 
d'octubre i després de més d'un any i mig de 
lluita, la fàbrica tèxtil Brukman va ser 
expropiada per la Legislatura de la ciutat. El 
projecte de les treballadores va ser aprovat 
després de la fallida de l'empresa, i lliurarà la 
fàbrica a una cooperativa formada per les 
treballadores. Aquesta va ser la opció presa 
per les treballadores de la fàbrica davant la 
brutal repressió que van patir en el darrer 
desallotjament de l'abril d'aquest any i 
davant la possibilitat de crack econòmic de 
l'empresa i la seva possible subhasta. 

Les obreres van ocupar les instal·lacions de la 
fàbrica el 18 de Desembre del 2001 després 
de la virtual fugida de la patronal, i un dia 


abans de l'esclat que començaria a canviar la 
història d'Agentina enmig del soroll de les 
cassoles i dels crits de la població. Per ser 
majoritàriament dones, per demostrar com 
es pot parar la desocupació, per saltar des de 
l'opressió mes brutal a ser un exemple de dig¬ 
nitat, les obreres de Brukman es van conver¬ 
tir en un símbol de la reacció obrera davant 
la descomposició d'un sistema capitalista 
ferotge. Van patir tres desallotjaments; els 
dos primers van ser aturats amb mobilitza¬ 
cions i l'últim amb una brutal repressió a més 
de 10.000 companys desocupats, assem- 
blearis i treballadors que es van mobilitzar 
per a donar suport a les obreres, amb uns 
enfrontaments que es van allargar durant 


hores i en un total de quaranta illes. Aquest 
últim atropellament, va deslligar un procés 
de lluita que, amb alts i baixos, va incloure 
massives mobilitzacions, talls de carrer, 
"maquinazos" i activitats culturals. Els vestits 
celestes de les obreres es van convertir en un 
símbol de resistència i dignitat ja que han 
romangut des del passat abril en un campa¬ 
ment a la vora de la fàbrica, vigilades a tota 
hora per més de 50 policies. 

Després d'aquesta fita del 31 d'octubre, les 
obreres hauran d'esperar a la resolució de la 
jutge que els doni definitivament la potestat 
sobre la fàbrica. 

Contra-lnfos+lndymedia 
Argentina 4/11/ 03 



Invasió d’Iraq: 

la massacre continua 

7792 

CIVILS IRAQUIANS ASSASSINATS DES DEL 20 DE MARÇ 

142 

MILITARS DE LA COALICIÓ INVASORA MORTS 
DURANT L'OPERACIÓ D'ASSALT DE LÚRAQ 

262 

SOLDATS DE LA COALICIÓ INVASORA MORTS 

DES DEL SUPOSAT FINALDE LÓCUPACIÓ DEL PAIS 

(34 durant l'última setmana) 

Butlletí' setmanal 

Gdntra-Infos 


tel: 93.442.62.53 

CORREU electrònic: 

«zitzania@sindominio.net» 


^L'oratge de la setmana vinent 


Dimecres 5 Divendres 7 Diumenge 9 Dimarts 11 



Després d’una pausa amb dies assoleïats i temperatures més altes fins el divendres, a partir de 
dissabte a la nit el temps es tornarà a complicar, amb un diumenge plujós i dies molt núvols i pluja 
a partir de dilluns vinent. Les temperatures a la baixa a partir de dilluns amb vents de llevant. 




















































